รัฐบาลไทย-ข่าวทำเนียบรัฐบาล-ปลัดมหาดไทย มอบนโยบายการขับเคลื่อนภารกิจของกระทรวงมหาดไทย ให้กับสมาชิกสมาคมแม่บ้านมหาดไทย ในการประชุมสมาคมแม่บ้านมหาดไทยสัญจร ครั้งที่ 4 พื้นที่ภาคตะวันออกเฉียงเหนือ
วันศุกร์ที่ 29 มีนาคม 2567
29/03/2567
ปลัดมหาดไทย มอบนโยบายการขับเคลื่อนภารกิจของกระทรวงมหาดไทย ให้กับสมาชิกสมาคมแม่บ้านมหาดไทย ในการประชุมสมาคมแม่บ้านมหาดไทยสัญจร ครั้งที่ 4 พื้นที่ภาคตะวันออกเฉียงเหนือ
ปลัด มท. มอบนโยบายการขับเคลื่อนภารกิจของกระทรวงมหาดไทย ให้กับสมาชิกสมาคมแม่บ้าน มท. ในการประชุมสมาคมแม่บ้านมหาดไทยสัญจร ครั้งที่ 4 พื้นที่ภาคตะวันออกเฉียงเหนือ มุ่งมั่นส่งเสริมให้เยาวชน ประชาชนทุกคนมีสุขภาพที่ดีทั้งร่างกายและจิตใจ เสริมสร้างครอบครัว
ปลัดมหาดไทย มอบนโยบายการขับเคลื่อนภารกิจของกระทรวงมหาดไทย ให้กับสมาชิกสมาคมแม่บ้านมหาดไทย ในการประชุมสมาคมแม่บ้านมหาดไทยสัญจร ครั้งที่ 4 พื้นที่ภาคตะวันออกเฉียงเหนือ มุ่งมั่นส่งเสริมให้เยาวชน ประชาชนทุกคนมีสุขภาพที่ดีทั้งร่างกายและจิตใจ เสริมสร้างครอบครัวและสังคมที่ดีมีสุขภาพแข็งแรงอย่างยั่งยืน
วันนี้ (29 มี.ค. 67) เวลา 09.00 น. ที่ห้องประชุมอําเภอเมือง โรงแรมเทพนคร จังหวัดบุรีรัมย์ นายสุทธิพงษ์ จุลเจริญ ปลัดกระทรวงมหาดไทย พร้อมด้วย ดร.วันดี กุญชรยาคง จุลเจริญ นายกสมาคมแม่บ้านมหาดไทย ร่วมมอบแนวทางการดําเนินงานของสมาคมแม่บ้านมหาดไทยสัญจร ครั้งที่ 4 พื้นที่ภาคตะวันออกเฉียงเหนือ ประจําปีงบประมาณ พ.ศ. 2567 ภายใต้โครงการอบรมเพิ่มประสิทธิภาพผู้นําในการเสริมสร้างบทบาทของหมู่บ้านสู่การพัฒนาประเทศอย่างยั่งยืน ระหว่างวันที่ 28 - 29 มีนาคม 2567 โดยมี นายนฤชา โฆษาศิวิไลซ์ ผู้ว่าราชการจังหวัดบุรีรัมย์ นางวาทิณี โฆษาศิวิไลซ์ ประธานแม่บ้านมหาดไทยจังหวัดบุรีรัมย์ ผู้บริหารระดับสูงของกระทรวงมหาดไทย คณะอุปนายกสมาคมแม่บ้านมหาดไทย คณะที่ปรึกษานายกสมาคมแม่บ้านมหาดไทย คณะที่ปรึกษาปลัดกระทรวงมหาดไทย ประธานแม่บ้านมหาดไทยและภาคีเครือข่ายในพื้นที่ 20 จังหวัดภาคตะวันออกเฉียงเหนือ ได้แก่ จังหวัดกาฬสินธุ์ ขอนแก่น ชัยภูมิ นครพนม นครราชสีมา บึงกาฬ บุรีรัมย์ มหาสารคาม มุกดาหาร ยโสธร ร้อยเอ็ด เลย ศรีสะเกษ สกลนคร สุรินทร์ หนองคาย หนองบัวลําภู อํานาจเจริญ อุดรธานี และจังหวัดอุบลราชธานี รวม 300 คน ร่วมรับฟัง
นายสุทธิพงษ์ จุลเจริญ ปลัดกระทรวงมหาดไทย กล่าวว่า วันนี้เป็นโอกาสที่ดีที่พวกเราชาวมหาดไทยและสมาชิกสมาคมแม่บ้านมหาดไทยทุกคน ที่ได้มีโอกาสรับฟังสิ่งที่มีประโยชน์กับชีวิต โดยเป็นการรับฟังเทปบันทึกการบรรยายพิเศษจาก แพทย์หญิง พักตร์พิไล ทวีสิน ประธานกรรมการคณะคู่สมรสคณะรัฐมนตรี มาบรรยายให้ความรู้ให้กับผู้เข้าร่วมการประชุมสมาคมแม่บ้านมหาดไทยสัญจร ครั้งที่ 4 ภาคตะวันออกเฉียงเหนือ ในหัวข้อ “ส่งเสริมสร้างสุขอนามัยให้แก่แม่และเด็ก เติบโตอย่างถูกต้องตามหลักเกณฑ์มาตรฐานสุขลักษณะ” ซึ่งเป็นการแนะนําให้ความรู้ว่าจะทําอย่างไรให้เรามีอายุยืนยาว ทําให้ทุกท่านจะได้รับความรู้ที่เป็นประโยชน์ ทั้งชายหญิง ทุกเพศ ทุกวัย ซึ่งสิ่งที่ท่านเน้นย้ําเรื่องการรับประทานไข่ เพราะไข่มีประโยชน์ช่วยซ่อมแซมส่วนที่สึกหรอ ทําให้มีความจําดี ทําให้มีร่างกายแข็งแรง ดังนั้น ไข่จึงเป็นอาหารที่มหัศจรรย์ ซึ่งสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ทรงพระราชทานพระราชดํารัสเน้นย้ําเรื่องการส่งเสริมให้พวกเรากินอาหารที่มีโปรตีน ทั้งเรื่องการรับประทานปลาที่มีโปรตีนสูง ตลอดจนทรงตรัสถึงผู้ว่าราชการจังหวัดที่เป็น "พ่อเมือง" ในการทําหน้าที่บําบัดทุกข์ บํารุงสุขให้กับพี่น้องประชาชน จึงขอให้พวกเราทุกคนจงภาคภูมิใจว่า เจ้าฟ้าเจ้าแผ่นดินได้ฝากความหวังไว้กับพวกเราชาวมหาดไทย และสมาคมแม่บ้านมหาดไทยทุกคนที่จะช่วยกันทําหน้าที่เป็นคุณแม่และคุณพ่อ แนะนําช่วยเหลือพี่น้องประชาชน และขอส่งกําลังใจให้ทุกท่านได้นําความรู้ที่เป็นประโยชน์อย่างมากที่จะได้รับฟังการบรรยายพิเศษจากแพทย์หญิงพักตร์พิไล ทวีสิน ไปร่วมกันทํากิจกรรม ทํางาน โดยเฉพาะอย่างยิ่งการบําบัดทุกข์ บํารุงสุข ให้กับพี่น้องประชาชน และสังคมได้มีคุณภาพชีวิตที่ดีมีสุขภาพกายและจิตใจที่แข็งแรง
สําหรับการบรรยายพิเศษของแพทย์หญิงพักตร์พิไล ทวีสิน ประธานกรรมการคณะคู่สมรสคณะรัฐมนตรี ได้ให้ความรู้ โดยมีใจความสําคัญ ดังนี้ “การส่งเสริมการสร้างสุขอนามัยให้แก่แม่และเด็ก เริ่มต้นที่การรับประทานอาหารเพื่อสุขภาพ เพราะเราควรจะต้องกินอาหารที่ดีต่อร่างกาย นั่นคือผักสดและผลไม้ที่ไม่หวานครบ 7 สี และควรรับประทานมากกว่า 60% ในแต่ละมื้อ ซึ่งผักและผลไม้จะช่วยในการดูดซึมแร่ธาตุต่าง ๆ อีกทั้งยังช่วยสร้างภูมิคุ้มกันให้กับร่างกาย ดังนั้น เด็กเล็กหลังจากที่หย่านมแม่แล้ว ควรรับประทานผักเขียว เพื่อจะทําให้ร่างกายได้รับวิตามินแร่ธาตุสารอาหารที่ครบถ้วน ซึ่งพืชผักผลไม้เหล่านี้จะช่วยทําให้ร่างกายเป็นด่างช่วยรักษาสมดุลร่างกาย ในส่วนอาหารที่ทําให้ร่างกายเป็นกรดควรหลีกเลี่ยง อาทิ ของทอดที่มีไขมัน สารเคมี ผลิตภัณฑ์นมจากสัตว์ น้ํา เหล้า ยา กาแฟ อาหารแปรรูป เนย ชีส มาจากการหมักเชื้อรา ในส่วนของผลิตภัณฑ์นมจากสัตว์ มีส่วนผสมของน้ําตาลแลคโตส ที่ร่างกายของเราไม่สามารถย่อยอาหารได้ หากเราดื่มนมจากสัตว์ รับประทานเนย ชีส จํานวนมากเกินไป เชื้อราที่ทําหน้าที่ย่อยสลายสิ่งที่ร่างกายย่อยไม่ได้จะเกิดขึ้น ทําให้เกิดภาวะการเจริญเติบโตของเชื้อราในร่างกายมากเกินไป เป็นสาเหตุทําให้เกิดภูมิแพ้ในร่างกาย ซึ่งมีงานวิจัยต่างชาติพิสูจน์ว่านมจากสัตว์ เนย ชีส ทําให้ร่างกายเป็นกรดมาก ทําให้ร่างกายถูกกระตุ้นให้ดูดซึมแคลเซียมออกจากกระดูก ส่งผลทําให้เกิดกระดูกบาง มีความเสี่ยงต่อภาวะกระดูกสะโพกหัก นอกจากนี้ยังจะส่งผลต่อปัญหาสุขภาพ ฉะนั้น การดื่มนมไม่ใช่แปลว่ากระดูกจะแข็งแรง แต่ทําให้มีความเสี่ยงของโรคมากขึ้น อาทิ ความเสี่ยงต่อโรคหัวใจและหลอดเลือด โรคมะเร็งเต้านม โรคมะเร็งต่อมลูกหมาก และโรคเบาหวาน”
"ไข่ คือ อาหารที่เป็นตัวเลือกในการทดแทน ผลิตภัณฑ์นมจากสัตว์ได้ ซึ่งไข่แดงจะอุดมไปด้วยโปรตีน ไขมันคอเลสเตอรอล วิตามิน และสารอาหารต่าง ๆ ที่จําเป็นต่อร่างกายอย่างครบถ้วน และให้พลังงานต่อร่างกาย ซึ่งการรับประทานไข่ที่ดีจะต้องปรุงอาหารโดยไม่เกิน 100 องศา เช่น ไข่ต้ม ไข่ลวก ที่ปราศจากกรรมวิธีการทอด จะเป็นประโยชน์อย่างยิ่งต่อร่างกาย หากเราเทียบสารอาหารระหว่าง กล้วย นม และไข่ เห็นได้ชัดว่า "ไข่" มีวิตามินและแร่ธาตุสารอาหารที่สูงกว่ามาก และโดยเฉพาะอย่างยิ่ง คือ "ไข่ไม่มีน้ําตาล" ซึ่งประโยชน์ของไข่ จะช่วยเสริมสร้างกล้ามเนื้อ เสริมสร้างกระดูก ช่วยบํารุงหัวใจ บํารุงสายตา เป็นต้น ในส่วนของน้ําตาล หากเรารับประทานอาหารที่มีน้ําตาลจํานวนมาก จะเพิ่มความเสี่ยงต่อโรคเบาหวาน เพิ่มระดับไขมัน ขอให้เกิดโรคภูมิแพ้และโรคหัวใจ ซึ่งน้ําตาลที่เราควรจะรับประทาน คือ ฟรุกโตสจากน้ําตาลผลไม้ ซึ่งเส้นใยไฟเบอร์จากผลไม้จะช่วยชะลอการดูดซึม น้ําตาลจากลําไส้ ตรงข้ามกับพวกฟรุกโตสจากไซรัปข้าวโพดที่ผสมในเครื่องดื่มขนมขบเคี้ยว เช่นเดียวกันกับสิ่งที่เป็นน้ําตาลเทียม ซึ่งจะทําลายตับ ทําให้เกิดผลเสียต่อร่างกายได้" แพทย์หญิงพักตร์พิไลฯ กล่าวในช่วงต้น
แพทย์หญิงพักตร์พิไล ทวีสิน ประธานกรรมการคณะคู่สมรสคณะรัฐมนตรี กล่าวต่ออีกว่า "น้ํา" จึงเป็นสิ่งสําคัญและเป็นส่วนประกอบของทุกสิ่งทุกอย่างบนร่างกาย ร่างกายเรามีน้ํามากกว่า 70% ซึ่งผู้หญิงต้องการน้ําอย่างน้อยวันละ 8 แก้ว ส่วนผู้ชายต้องการน้ําอย่างน้อยวันละ 10 แก้ว หากร่างกายขาดน้ําเพียงนิดเดียว หรือ 2% จะมีผลต่อการทํางานของร่างกายผิดปกติ และหากร่างกายเราขาดน้ําอย่างต่อเนื่องจะทําให้เกิดโรคต่าง ๆ มากมายไม่ว่าจะเป็นนิ่วทางเดินปัสสาวะมะเร็งเต้านม มะเร็งทางเดินปัสสาวะ มะเร็งลําไส้ใหญ่ โรคอ้วน ต่อมน้ําลายทํางานเกิดผิดปกติ สุขภาพทรุดโทรม ซึ่งน้ําจะทําให้ร่างกายเป็นด่าง จึงแนะนําให้ทุกคนได้ดื่มน้ําแร่ เช่นเดียวกับพืชผักผลไม้ที่มีเกลือแร่ การกินน้ําเปล่าหรือน้ําผลไม้ที่มีเกลือแร่จะเกิดประโยชน์ต่อร่างกาย นอกจากนี้ สิ่งสําคัญของร่างกายควบคู่กับอาหาร คือ การออกกําลังกาย หากออกกําลังกายทุกวันก็จะมีสุขภาพดี การออกกําลังกายที่เราชอบก็จะเป็นประโยชน์ต่อร่างกาย ซึ่งควรออกกําลังกายไม่ต่ํากว่า 3 วันต่อสัปดาห์ และทําอย่างต่อเนื่อง 3 เดือน จะทําให้เรารู้สึกชินกับการออกกําลังกาย และจะหลั่งสารทําให้เรามีความสุข ทําให้เราไม่อยากหยุดออกกําลังกาย เช่นเดียวกันกับการนอนหลับก็มีความสําคัญ การนอนที่ดี คือ ห้องต้องมีความมืดสนิท ห้องนอนไม่ควรชาร์จโทรศัพท์ เปิดคอมพิวเตอร์ พวกนี้จะมีคลื่นสัญญาณแม่เหล็ก จะเป็นการรบกวนคลื่นในสมอง ทําให้สร้างโกรทฮอร์โมนออกมาซ่อมแซมร่างกาย เพราะการนอนหลับ คือ ทําให้ร่างกายซ่อมแซมตนเอง เราจึงควรนอนให้หลับสนิท อย่างน้อยวันละ 7-8 ชั่วโมง ซึ่งห้องนอนควรมืดสนิทไม่ควรเปิดโทรศัพท์มือถือ คอมพิวเตอร์ รวมถึงห้องนอนต้องมีอุณหภูมิที่เหมาะสม ประมาณ 18.7 องศา ไม่เกิน 22 องศา
"การมีสุขภาพดีต้องมีการบริหารจัดการกับความเครียด การจัดการกับอารมณ์จิตใจ เพราะ "ใจเป็นนาย กายเป็นบ่าว" การยิ้ม การหัวเราะเป็นยาอายุวัฒนะช่วยคลายเครียดได้ดีที่สุด การให้รอยยิ้มกับผู้อื่นคือการทําบุญทําทาน เราควรลดความเครียด ความกังวล ความซึมเศร้าในทุกวันตอนเช้า ซึ่งจะช่วยเสริมสร้างภูมิคุ้มกันให้กับร่างกาย ลดความดันโลหิต เพิ่มสารแห่งความสุข ทําให้เราเพิ่มความสามารถในการแก้ไขปัญหา ซึ่งการบริหารจัดการกับความเครียดช่วยให้เรามีอายุยืน การนั่งสมาธิหรือการสวดมนต์เป็นอีกหนึ่งการคลายเครียดที่ดีที่สุด เพราะการนั่งสมาธิจะได้ฝึกการหายใจเข้าหายใจออกลึก ทําให้หลอดเลือดเกิดการขยายตัว เป็นการเพิ่มออกซิเจนให้กับสมอง ทั้งนี้ การมีความสุขต้องมาจากการสร้างครอบครัวสังคมที่มีความสุขร่วมกัน จะทําให้สังคมมีความเป็นอยู่ที่ดีและมีความสุข หากทุกคนต้องการมีสุขภาพที่ดี ต้องทําด้วยตนเอง การออกกําลังกาย การรับประทานอาหารที่มีประโยชน์ต่อร่างกาย คนในสังคมทุกคนก็จะมีความสุข" แพทย์หญิงพักตร์พิไลฯ กล่าวตอนท้าย
ดร.วันดี กุญชรยาคง จุลเจริญ นายกสมาคมแม่บ้านมหาดไทย กล่าวว่า การบรรยายพิเศษของ แพทย์หญิงพักตร์พิไล ทวีสิน ประธานกรรมการคณะคู่สมรสคณะรัฐมนตรี ในหัวข้อ “ส่งเสริมสร้างสุขอนามัยให้แก่เด็กและแม่ เติบโตอย่างถูกต้องตามหลักเกณฑ์มาตรฐานสุขลักษณะ” เป็นสิ่งที่มีประโยชน์ และทําให้เราได้รับความรู้มากมาย ทั้งเรื่องการดูแลสุขภาพร่างกายให้เรามีร่างกายแข็งแรงและมีชีวิตยืนยาว ด้วยการรับประทานอาหารที่จําเป็นและมีประโยชน์ต่อร่างกาย ทั้งการรับประทานไข่วันละ 2 ฟอง ทําให้พวกเราได้นําไปขับเคลื่อนขยายผลให้กับเกิดขึ้นในครอบครัวของคนมหาดไทย การรับประทานผัก 7 สีให้มีสารอาหารอย่างครบถ้วนในทุกวัน รวมถึงเรื่องการใช้ชีวิตประจําวัน ตั้งแต่ออกกําลังกาย การนอนหลับพักผ่อน การจัดการอารมณ์และความเครียด เพื่อสุขอนามัยที่ดีของตนเองและครอบครัว รวมถึงการน้อมนําศีล 5 มาปรับใช้ในชีวิต หากเรามีศีลธรรมที่ดีในจิตใจก็จะทําให้เรามีความสุข ซึ่งสมาคมแม่บ้านมหาดไทย เรามุ่งมั่นในการขับเคลื่อนภารกิจ "บําบัดทุกข์ บํารุงสุข" ของกระทรวงมหาดไทย ขยายผลไปสู่ในระดับพื้นที่ จังหวัด อําเภอ ตําบล หมู่บ้าน เพื่อให้ประชาชนมีความสุข และมีคุณภาพชีวิตที่ดีอย่างยั่งยืน
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood